अपनी मेहनत के बल पर उद्यम क्षेत्र में नई उंचाईयों को छूने वाली अमेरिका की 60 सबसे धनी और सफल महिलाओं की फोब्र्स-सूची में दो भारतीय मूल की हैं जो नवोन्मेष और नई खोज के बल पर आगे बढ़ी हैं। भारत में जन्मी नीरजा सेठी का नाम सूची में 16वें स्थान पर है। नीरजा सेठी ने पति भारत देसाई के साथ मिलकर आईटी सलाहकार एवं आउटसोर्सिंग कंपनी ‘सिंटेल’ की शुरआत की। ऐसी दूसरी महिला अरिस्ता नेटवर्क्सन की अध्यक्ष एवं सीईओ जयश्री उल्लाल को 30वां स्थान मिला है।